cyanic-selkie/wikianc huggingface dataset:
ตัวไม่เชื่อมความกว้างศูนย์
ตัวไม่เชื่อมความกว้างศูนย์ (ZWNJ ย่อมาจาก zero-width non-joiner) คืออักขระควบคุมที่ใชัในการเรียงพิมพ์ในคอมพิวเตอร์ ใช้เพื่อจัดการการเชื่อมต่อระหว่างอักษรตัวเขียนบางชนิด เช่นอักษรอาหรับหรืออักษรฮีบรู เมื่อใส่ตัวไม่เชื่อมความกว้างศูนย์ลงไประหว่างอักษรสองตัว จะเป็นการบังคับให้อักษรสองตัวนั้นไม่เชื่อมต่อกัน แต่ยังคงปรากฏอยู่ในตำแหน่งที่ติดกัน ซึ่งอาจจำเป็นต้องใช้ในบางโอกาส โดยเฉพาะภาษาเปอร์เซียซึ่งมีการเขียนต่างจากภาษาอาหรับเล็กน้อย ปกติแล้วตัวไม่เชื่อมความกว้างศูนย์จะไม่สามารถมองเห็นได้ แต่อาจสังเกตได้จากอักษรรูปแบบธรรมดาที่อยู่ติดกัน ตัวไม่เชื่อมอาจแทรกอยู่ระหว่างนั้น
ตัวไม่เชื่อมความกว้างศูนย์มีรหัสยูนิโคด U+200C และมี HTML เอนทิตี เป็น ‌ ‌ และ ‌
ร่างกฎหมายการส่งผู้ร้ายข้ามแดนฮ่องกง พ.ศ. 2562
'''ร่างรัฐบัญญัติกฎหมายผู้หนีคดีและความช่วยเหลือร่วมกันทางกฎหมายในคดีอาญา (แก้ไขเพิ่มเติม) ค.ศ. 2019''' (2019年逃犯及刑事事宜相互法律協助法例（修訂）條例草案; Fugitive Offenders and Mutual Legal Assistance in Criminal Matters Legislation (Amendment) Bill 2019) เป็นร่างกฎหมายที่มีการเสนอว่าด้วยการส่งผู้ร้ายข้ามแดน เป็นการแก้ไขเพิ่มเติมข้อบัญญัติผู้กระทำความผิดที่หลบหนี (Cap. 503) ที่เกี่ยวข้องกับข้อตกลงการส่งตัวกลับเป็นพิเศษและข้อบัญญัติความช่วยเหลือร่วมกันทางกฎหมายในคดีอาญา (Cap. 525) เพื่อให้สามารถช่วยเหลือซึ่งกันและกันทางกฎหมายระหว่างฮ่องกงกับนอกฮ่องกงได้ รัฐบาลฮ่องกงเสนอร่างกฎหมายดังกล่าวในเดือนกุมภาพันธ์ 2562 เพื่อตั้งกลไกสำหรับส่งตัวผู้กระทำความผิดไม่เฉพาะกับไต้หวันเท่านั้น แต่ยังรวมถึงจีนแผ่นดินใหญ่และมาเก๊า ซึ่งได้รับการยกเว้นตามกฎหมายปัจจุบันด้วย
การเสนอร่างกฎหมายดังกล่าวทำให้เกิดข้อวิจารณ์อย่างกว้างขวางทั้งในและนอกฮ่องกงจากวิชาชีพกฎหมาย องค์การนักหนังสือพิมพ์ กลุ่มธุรกิจ และรัฐบาลต่างประเทศด้วยเกรงว่าระบบกฎหมายของฮ่องกงและการคุ้มครองในตัวอาจถูกบ่อนทำลาย เช่นเดียวกับทำลายบรรยากาศธุรกิจของฮ่องกง มีการประท้วงต่อต้านร่างกฎหมายนี้หลายครั้งทั้งในฮ่องกงและนครอื่นนอกดินแดน วันที่ 9 มิถุนายน ผู้ประท้วงที่มีจำนวนโดยประมาณหลายแสนถึงกว่าหนึ่งล้านคนเดินขบวนตามท้องถนนและเรียกร้องให้ผู้บริหารสูงสุด แคร์รี หลั่ม ออกจากตำแหน่ง วันที่ 15 มิถุนายน แคร์รี หลั่มประกาศว่าจะชะลอร่างกฎหมายนี้ การประท้วงดำเนินต่อไปโดยเรียกร้องให้ถอนร่างกฎหมายดังกล่าวโดยสิ้นเชิงและให้มีสิทธิออกเสียงเลือกตั้งทั่วไป วันที่ 4 กันยายน หลั่มให้คำมั่นอย่างเป็นทางการว่าจะยื่นญัตติถอนร่างกฎหมายหลังมีสมัยประชุมสภานิติบัญญัติใหม่
จูดี การ์แลนด์
จูดี การ์แลนด์ (Judy Garland, ชื่อเกิด: แฟรนเซส เอเธล กัมม์ (Frances Ethel Gumm); 10 มิถุนายน ค.ศ. 1922 – 22 มิถุนายน ค.ศ. 1969) เป็นนักแสดงและนักร้องชาวอเมริกัน เธอเป็นที่รู้จักจากการรับบทเป็นโดโรธี เกลในเดอะวิซาร์ดออฟออซ (1939) เธอก้าวสู่การเป็นดาราระดับนานาชาติในฐานะนักแสดงทั้งละครเพลงและละครเป็นเวลากว่า 45 ปี เธอได้รับรางวัลรางวัลออสการ์ สาขานักแสดงเยาวชน, รางวัลลูกโลกทองคำ และรางวัลสเปเชียลโทนี  จูดียังเป็นผู้หญิงคนแรกที่ได้รับรางวัลรางวัลแกรมมี สาขาอัลบั้มแห่งปีใน ค.ศ. 1961 ในอัลบั้มJudy at Carnegie Hall
เธอเกิดที่เมืองแกรนด์แรพิดส์ ในรัฐมินนิโซตา สหรัฐ และเสียชีวิตในย่านเชลซี ในกรุงลอนดอน ประเทศอังกฤษ ด้วยวัยเพียง 47 ปี จากสาเหตุที่โหมงานหนักทำให้ต้องรับประทานยานอนหลับชนิดบาร์บิทูเรตจนเสียชีวิต
กีฬามวยปล้ำในโอลิมปิกฤดูร้อน 2020 – รอบคัดเลือก
มีโควต้าสำรองไว้ 2 ที่ สำหรับญี่ปุ่นเจ้าภาพ จากการแข่งขันรอบคัดเลือกระดับทวีปเอเชียในกรณีที่ญี่ปุ่นไม่ได้รับไม่ผ่านการคัดเลือกใดๆ แต่ละประเทศสามารถส่งนักกีฬาเข้าร่วมแข่งขันได้เพียง 1 คนต่อรุ่นน้ำหนักเท่านั้น และไม่สามารถเข้าร่วมแข่งขันรายการพรีโอลิมปิกอื่นได้อีกหลังจากได้รับการคัดเลือกแล้ว
ปภาวดี ชาญสมอน
ปภาวดี ชาญสมอน (เกิด 25 กุมภาพันธ์ พ.ศ. 2540) ชื่อเล่น พิ้งค์พลอย เป็นนักแสดงและนางแบบชาวไทย สังกัดช่อง 7 เอชดี เป็นที่รู้จักจากผลงานละครเรื่องแรก ยึดฟ้าหาพิกัดรัก (ละครชุดภารกิจรัก) บทบาท "มีนา" ในฐานะนักแสดงรับเชิญ และเธอยังรับงานละครเรื่อยมาโดยมีผลงานละครเด่นๆมากมาย เช่น ผลงานละครเรื่อง ขิงก็รา ข่าก็แรง แสดงคู่กับ วศิน อัศวนฤนาท ซึ่งเป็นละครเย็นที่มีเรตติ้งสูงที่สุดในปีที่ออกอากาศทางช่อง 7 เอชดี และละครเรื่องอื่น ๆ อีกคับคั่ง เป็นต้น
ประวัติ
ปภาวดี ชาญสมอน (ชื่อเล่น พิ้งค์พลอย) เกิดวันอังคารที่ 25 กุมภาพันธ์ พ.ศ. 2540 เป็นนักแสดงและนางแบบชาวไทยที่กรุงเทพมหานคร ประเทศไทย
การศึกษา
ปภาวดีจบการศึกษาในระดับชั้นมัธยมศึกษาจากโรงเรียนลาซาล และจบการศึกษาในระดับปริญญาตรีจากคณะเทคโนโลยีคหกรรมศาสตร์ สาขาวิชาเทคโนโลยีเสื้อผ้าและแพตเทิร์น มหาวิทยาลัยเทคโนโลยีราชมงคลกรุงเทพที่พ่วงด้วยตำแหน่งดาวของมหาวิทยาลัย
เวสต์ไฮต์แลนด์ไวต์เทร์เรียร์
เวสต์ไฮต์แลนด์ไวต์เทร์เรียร์ (West Hightland White Terrier) หรือที่นิยมเรียกเล่น ๆ ว่า เวสตี (Westie, Westy) เป็นสายพันธุ์สุนัขพันธุ์เล็กสายพันธุ์หนึ่ง มีต้นกำเนิดจากสกอตแลนด์ เดิมเคยเป็นสายพันธุ์ร่วมกับสกอตติชเทร์เรียร์และแคร์นเทร์เรียร์ในคริสต์ศตวรรษที่ 19 จนกระทั่งถึงต้นคริสต์ศตวรรษที่ 20 เชื่อกันว่าเวสต์ไฮต์แลนด์ไวต์เทร์เรียร์เป็นสุนัขที่มาสืบเชื้อสายมาจากในพระราชวังของพระเจ้าเจมส์ที่ 1 แห่งอังกฤษ
Tulumella
Tulumella เป็นสกุลของสัตว์พวกกุ้งกั้งปูที่อยู่ในวงศ์ Tulumellidae.
เวสต์ไฮต์แลนด์ไวต์เทร์เรียร์
เวสต์ไฮต์แลนด์ไวต์เทร์เรียร์เป็นที่รู้จักครั้งแรกจากงานประกวดสุนัขที่กรุงลอนดอน ประเทศอังกฤษ เมื่อปี ค.ศ. 1907 ในปีถัดมาได้ลงทะเบียนกับสมาคมสุนัขอเมริกันในชื่อ "โรสนีทเทร์เรียร์" หลังจากนั้นได้เปลี่ยนชื่อมาเป็น "เวสต์ไฮต์แลนด์ไวต์เทร์เรียร์" อย่างเป็นทางการในปัจจุบัน เมื่อวันที่ 31 พฤษภาคม ค.ศ. 1909 เนื่องจากมีการผสมพันธุ์ให้กลายมาเป็นสีขาวล้วน
Tulumella
สปีชีส์ของสกุลนี้พบในอเมริกากลาง
เวสต์ไฮต์แลนด์ไวต์เทร์เรียร์
เวสต์ไฮต์แลนด์ไวต์เทร์เรียร์เป็นสุนัขขนาดเล็ก ตาเป็นวงกลมสีดำ ขนยาวสีขาวมี 2 ชั้น ชั้นนอกมีลักษณะเหยียดยาว หยาบ ขนชั้นในจะสั้นและนุ่ม หูมีขนาดเล็กมีทั้งตั้งตรงและตกลง ตัวผู้สูงประมาณ 25-30 เซนติเมตร ตัวเมียสูงประมาณ 23-28 เซนติเมตร ตัวผู้หนัก 7-10 กิโลกรัม ตัวเมียหนักประมาณ 6-7 กิโลกรัม มีจุดเด่นคือสีขนจะมีความขาวสว่างทำให้ดูมีสง่าราศี มีอายุเต็มที่ประมาณ 15 ปี
Tulumella
สปีชีส์ในสกุล ได้แก่:
เวสต์ไฮต์แลนด์ไวต์เทร์เรียร์
เนื่องจากเคยเป็นสุนัขล่าสัตว์มาก่อนจึงมีนิสัยที่กล้าหาญ จนถูกขนานนามว่า "สุนัขใหญ่ในร่างเล็ก" เวสต์ไฮต์แลนด์ไวต์เทร์เรียร์จึงเป็นสุนัขที่มีนิสัยระแวดระวังอยู่เสมอ และเห่าเก่งถึงแม้ตัวจะมีขนาดเล็ก รวมทั้งมีนิสัยที่หวงสิ่งของของมันเองมาก รวมถึงเจ้าของและอาหารด้วย โดยปกติแล้วจะเป็นสุนัขที่เข้ากับเด็กและสัตว์อื่น ๆ ได้ง่าย ชอบวิ่งเล่นเป็นประจำ จึงไม่ควรให้อยู่ในห้องแคบ ๆ สามารถปรับตัวเข้ากับสิ่งแวดล้อมต่าง ๆ ได้เร็ว แต่เนื่องจากตัวเล็กจึงมักจะเหนื่อยง่าย
มักจะเป็นสุนัขที่มีปัญหาเกี่ยวกับผิวหนังแห้ง จึงทำให้ไม่ควรอาบน้ำให้บ่อยเกินไปนัก โดยปกติควรจะอยู่ที่ประมาณเดือนละ 1 ครั้ง แต่เนื่องจากมีขนยาวจึงควรที่จะแปรงขนให้บ่อย ๆ และทำความสะอาดหูด้วยสำลีจะช่วยป้องกันการสะสมของไขมันและสิ่งสกปรกได้
กีฬาทางน้ำชิงแชมป์โลก 1973
กีฬาทางน้ำชิงแชมป์โลก 1973 (1973 World Aquatics Championships) จัดขึ้นระหว่างวันที่ 31 สิงหาคม – 9 กันยายน ณ เบลเกรด, ประเทศยูโกสลาเวีย
ประเทศที่เข้าร่วม
47 ประเทศที่เข้าแข่งขัน
สเก็ต ดานซ์
สเก็ต ดานซ์ เป็นการ์ตูนญี่ปุ่น แต่งเรื่องและเขียนภาพโดย เค็นตะ ชิโนฮาระ เริ่มลงตีพิมพ์ในนิตยสารโชเน็นจัมป์ ของสำนักพิมพ์ชูเอฉะ ตั้งแต่วันที่ 14 กรกฎาคม พ.ศ. 2550 ถึงวันที่ 8 กรกฎาคม พ.ศ. 2556  เป็นเรื่องราวเกี่ยวกับชมรมส่งเสริมการใช้ชีวิตในโรงเรียนหรือชื่อย่อ สเก็ตดัน ในโรงเรียนมัธยมปลายไคเมย์ ที่คอยทำหน้าที่ช่วยเหลือนักเรียนที่ประสบปัญหาต่างๆ โดยมีฟูจิซาคิ ยูสึเกะ หรือชื่อเล่นว่าบอสเซน เป็นประธานชมรม โอนิซึกะ ฮิเมะ หรือชื่อเล่นว่าฮิเมโกะ เป็นรองประธาน และอุซุย คาซึโยชิ หรือชื่อเล่นสวิตซ์ เป็นเลขานุการ
สเก็ตดานซ์ได้รับรางวัล Shogakukan Manga Awards ครั้งที่ 55 ประจำปี พ.ศ. 2552 ในสาขาการ์ตูนเด็กผู้ชาย
ในประเทศไทย สเก็ต ดานซ์ได้รับลิขสิทธิ์หนังสือการ์ตูนโดยสำนักพิมพ์เนชั่น เอ็ดดูเทนเมนท์ ตีพิมพ์รายสัปดาห์ในนิตยสารการ์ตูนบูม และตีพิมพ์เป็นหนังสือการ์ตูนรวมเล่มทั้งหมด 32 เล่มจบ
เนื้อเรื่อง
ชมรมสนับสนุนการใช้ชีวิตภายในโรงเรียนประจำโรงเรียนไคเมย์ชื่อย่อสเก็ตดันทำหน้าที่คอยช่วยเหลือเหล่านักเรียนที่ใช้ชีวิตภายในโรงเรียน ทั้งคอยแก้ไขปัญหาต่างๆ เป็นตัวแถมของชมรมทั่วไป รับปรึกษาปัญหาชีวิตตลอดจนทำความสะอาดสวนหลังโรงเรียน เป็นกลุ่มที่คอยเป็นที่พึ่งของเหล่านักเรียนภายในโรงเรียนทุกคน
ตัวละครหลัก/ชมรมสเก็นดัน
ตัวละครหลักของการ์ตูน สเก็ต ดานซ์ ได้แก่ สมาชิกของชมรมสนับสนุนการใช้ชีวิตในโรงเรียน (สเก็ตดัน) ประกอบด้วยสมาชิก 3 คนดังนี้
ฟูจิซาคิ ยูสึเกะ หรือชื่อเล่น บอสเซน  เป็นตัวละครเอกของเรื่อง และเป็นประธานของชมรมสเก็ตดัน มีเอกลักษณ์ที่หมวกไหมพรมสีแดงมีเขาสองข้างและแว่นตากันน้ำ ซึ่งทั้งสองสิ่งนี้ก็เป็นสัญลักษณ์ประจำชมรม มีนิสัยเอื่อยเฉื่อยและขี้น้อยใจ แต่ก็มีจุดเด่นตรงที่ชอบช่วยเหลือคน และเห็นความสำคัญของมิตรภาพเป็นที่สุด เมื่อสวมแว่นตากันน้ำ จะเป็นการเข้าโหมดสมาธิทำให้สามารถตั้งสมาธิเพื่อใช้ประโยชน์ต่างๆได้หลากหลาย มีความสามารถพิเศษคือด้านการวาดภาพและการพับกระดาษ เป็นพี่ชายฝาแฝดกับซึบากิ
ก่อนที่เขาและซึบากิจะเกิด พ่อแม่ของเขา(เรียวสึเกะและฮารุ)ประสบอุบัติเหตุพร้อมกันในวันเดียวกันแต่ต่างสถานที่ พ่อของเขาเสียชีวิตในสถานที่เกิดเหตุ ส่วนแม่ยอมแลกชีวิตตัวเองเพื่อให้ลูกทั้งสองคนเกิดมา นายแพทย์ผู้ผ่าตัดทำคลอดซึ่งเป็นคนขับรถชนฮารุรู้สึกละอายใจกับความผิดบาปนั้นมากจึงรับเลี้ยงเด็กแฝดคนหนึ่งโดยไม่บอกให้ใครรู้ และมอบเด็กแฝดอีกคนให้กับเพื่อนสนิทของฮารุซึ่งก็คือแม่บุญธรรมของฟูจิซาคิในปัจจุบัน ทั้งสองมอบชื่อแก่เด็กแฝดคู่นั้นว่ายูสึเกะและซาสึเกะ (ยู,ซาแปลว่าด้านขวาและซ้าย) ตามที่ฮารุตั้งชื่อลูกไว้ก่อนจะเสียชีวิต และต่างเลี้ยงทั้งคู่ให้เติบโตขึ้นจนกลายเป็นฟูจิซาคิ ยูสึเกะและซึบากิ ซาสึเกะ ซึ่งฟูจิซาคินั้นหน้าตาเหมือนเรียวสึเกะมาก และทั้งสองคนได้ลักษณะเส้นผมสีดำยุ่งเหยิงของพ่อมาเหมือนกัน
ฟูจิซาคิรู้เรื่องนี้เพราะเขาเห็นรูปของแม่บุญธรรมที่ถ่ายในวันเวลาไล่เลี่ยกับวันเกิดของเขา แต่ท้องของแม่กลับไม่โตขึ้นแม้แต่น้อยจึงซักถามจนรู้ความจริง ส่วนซึบากิรู้อยู่ก่อนหน้าแล้วเพราะเขามีเลือดกรุ๊ปAB และได้รับการบอกเล่าจากพ่อแม่ว่าทั้งสองคนมีเลือดกรุ๊ปAและB แต่ซึบากิตรวจสอบในใบประวัติแล้วพบว่าพ่อและแม่เป็นกรุ๊ปOทั้งคู่ ซึ่งผู้มีเลือดกรุ๊ปOไม่สามารถให้กำเนิดเด็กเลือดกรุ๊ปABได้
เมื่อต่างรู้ความจริงเรื่องที่ตัวเองมีพี่น้องฝาแฝดและพูดคุยกันแล้วจึงตัดสินใจว่าจะปฏิบัติตัวเหมือนที่ผ่านๆมา เนื่องจากไม่สามารถพูดคุยเล่นหัวกันเหมือนพี่น้องได้เพราะไม่ได้อยู่ด้วยกันมาตั้งแต่เกิดและโดยปกติก็ไม่ค่อยกินเส้นกันเสมอ แต่หลังจากนั้นเป็นต้นมา ทั้งฟูจิซาคิและซึบากิก็ไม่ได้เหินห่างกันเหมือนแต่ก่อน ซึบากิถึงกับออกปากบอกอางาตะว่า "จริงๆแล้วก็ไม่ได้มองเป็นคนอื่นคนไกล คนพิเศษก็ยังเป็นคนพิเศษ"
โอนิซึกะ ฮิเมะ หรือชื่อเล่น ฮิเมโกะ  เป็นรองหัวหน้าชมรม และเป็นผู้หญิงคนเดียวในชมรม แต่ก่อนเคยเป็นเด็กเกและมีชื่อเสียงเรื่องตีรันฟันแทง จนได้รับฉายา โอนิฮิเมะ(ธิดาอสูร) มีไม้ฮอกกี้เป็นอาวุธประจำตัว ชอบรับประทานลูกอมเปโรริงแคนดี้ที่มีรสชาติแปลกๆ ใช้คำพูดและสำเนียงที่เป็นเอกลักษณ์(สำหรับการแปลของประเทศไทย สำเนียงและคำพูดของฮิเมโกะจะใช้ภาษาของคนเหน่อ)เห็นแบบนี้ก็แอบน่ารักอยู่ไม่น้อย
อุซุย คาซึโยชิ หรือชื่อเล่น สวิตซ์  เป็นเลขาของชมรม และมันสมองของชมรม ชอบพกคอมพิวเตอร์โน้ตบุ๊ก และใช้เสียงสังเคราะห์ในการพูดแทนเสียงจริง เพราะมีความหลังฝังใจเกี่ยวกับน้องชายตัวเองที่เสียชีวิตไป หลังจากนั้นสวิตซ์ก็เปลี่ยนตัวเองให้เหมือนน้องชาย อาจเป็นเพราะความเสียใจนั้นเขาก็ไม่พูดอีกเลย  มักทำสีหน้านิ่งเฉยเป็นประจำ  มักจะประดิษฐ์สิ่งของแปลกๆเสมอๆ ไม่ถูกกับน้ำอัดลมแต่กำลังพยายามฝึกดื่มอยู่
สภานักเรียน
เป็นคู่ปรับของสเก็ตดัน ผู้รักษากฎระเบียบของโรงเรียนและมีหน้าที่บริหารจัดการ เช่น การสร้างและสนับสนุนเงินทุนของชมรม
อางาตะ โซจิโร่ ประธานสภานักเรียนเป็นนักเรียนชั้นปีที่3 เขามอบหมายงานให้รองประธานเป็นคนทำทั้งหมด แต่ถึงคราวจริงจังแล้ว ก็ทำหน้าที่ได้ดีสมกับเป็นหัวหน้าที่แท้จริง มี IQ ประมาณ 160
ซึบากิ ซาซึเกะ รองประธานสภานักเรียน ทุ่มเทกายใจเพื่อสร้างโรงเรียนที่ยอดเยี่ยมให้เป็นจริง ในอดีตเคยหวังจะยุบสเก็ตดันมาก่อน และเป็นน้องชายฝาแฝดกับบอสเซน
อุนิว มิโมริ เหรัญญิกสภานักเรียน เธอเป็นหลานสาวของหัวหน้าอุนิวกรุ๊ป เป็นคุณหนูอารมณ์ดีผู้ร่ำรวย เพราะความมีฐานะดีจึงทำให้มักจะใช้เงินแก้ไขปัญหาต่างๆเสมอ
อาซาฮินะ คิคุโนะ มีชื่อเล่นว่าเดซี่ เลขาสภานักเรียน เป็นนักเรียนชั้นปีที่2 เป็นคนหน้าตาน่ารัก ถึงจะเป็นคนปากร้ายไปหน่อยแต่ก็เชื่อฟังประธานอย่างเคร่งครัด และเป็นคนชอบตุ๊กตาผิดกับนิสัยที่เห็น
ชินบะ มิจิรุ ธุรการสภานักเรียน เป็นนักเรียนชั้นปีที่3 เป็นคนมั่นใจในตัวเองสูงและหลงตัวเองไปบ้าง แต่ถึงเวลาเอาจริงก็ทำได้ดี ได้รับความนิยมจากสาวๆค่อนข้างสูง ถึงขั้นมีแฟนคลับทีเดียว เป็นคนที่ทำอาหารเก่ง
ตัวละครอื่นๆ
อาจารย์ ชูมะ อาจารย์ที่ปรึกษาชมรมสเก็ตดัน สอนวิชาเคมี หมักจะหมกตัวอยู่ในห้องเคมีผสมยาต่างๆแต่กลับกลายเป็นระเบิดเสมอ ชอบทำยาแปลกๆ และนำมาทดลองกับพวกบอสเซ็นอยู่เรื่อยๆ
คิบิสึ โมโมกะ เด็กสาวเสียงน่ารัก ที่ชื่นชอบในฉายา"โอนิฮิเมะ"ของฮิเมโกะ ตอนหลังได้กลายมาเป็นนักพากษ์ และได้เข้ามาอยู่ในวงการบันเทิงในที่สุด ดูเหมื่อนจะมีความสัมพันธ์กับคาสึโยชิอยู่บ้าง
ชมรมซอฟท์บอล
ทาคาฮาชิ จิอากิ เป็นกัปตันชมรมซอฟท์บอล เป็นคนอ่อนโยนและมุ่งมั่นจริงจัง เป็นที่ชื่นชอบในหมู่หนุ่มๆไม่น้อยเลย และยังเป็นหัวหน้าห้องและเป็นคนที่กินเก่งมากๆด้วยแต่มีจุดอ่อนคือแพ้ไข่
ชมรมวิจัยการ์ตูน
ซาโอโตะเมะ โรมัน เด็กสาวสังกัดชมรมการ์ตูน มีความใฝ่ฝันอยากเป็นนักเขียนการ์ตูน ชื่นชอบการ์ตูนตาหวาน มักจะปล่อยฟิลเตอร์สาวใสซื่อ ชอบเล่นมุกเชยๆรุ่นป้า(หรืออาจนานกว่านั้น)แต่ดันวาดรูปไม่เป็นสับปะรดเอาเสียเลย ปลื้มบอสเซนเพราะความบังเอิญ
ชมรมวิจัยไสยศาสตร์
ยูคิ เรย์โกะ ปี2 ห้อง A สังกัดชมรมวิจัยไสยศาสตร์ มีหน้าตาเป็นอาวุธเพราะเธอเหมือนผีมากๆ เป็นคู่กัดของสวิตซ์ หากแต่งหน้าทำผม จะสวยมากเลยทีเดียว
ชมรมหนังสือพิมพ์
ชิมาดะ ทาคาโกะ สมาชิกหาข่าวจากชมรมหนังสือพิมพ์ มีความต้องการอยากให้ข่าวตัวเองได้เป็นที่จับตามองของคนในโรงเรียนบ้าง เพราข่าวที่เธอได้มาไม่เคยได้เป็นข่าวใหญ่ในโรงเรียนเลย
ชมรมหื่นสะดิ้ง
อร่อย
มังงะ
การ์ตูนเรื่องนี้แต่งและวาดภาพโดย"เคนตะ ชิโนฮาระ"เริ่มลงตีพิมพ์ในนิตยสารโชเน็นจัมป์ ของสำนักพิมพ์ชูเอฉะ ตั้งแต่เดือน กรกฎาคม พ.ศ. 2550 ปัจจุบันตีพิมพ์ถึงเล่มที่15 เล่มแรกตีพิมพ์เมื่อ 2 พฤศจิกายน พ.ศ. 2550 และเล่มที่15 เมื่อวันที่ 3 กันยายน พ.ศ 2553
ดราม่าซีดี
ทางบริษัทshueishaนั้นได้ทำ ดราม่าซีดี Sket Dance ドラマ CD (ISBN 978-4-08-901169-0)วางจำหน่าย30 ตุลาคม 2009 และ Sket Dance 2 ドラマ CD (ISBN 978-4-08-901171 -3) วางจำหน่าย 28 เมษายน 2010.
เมมโมรี่ รักหลอน
เมมโมรี่ รักหลอน เป็นภาพยนตร์ไทยแนวสยองขวัญ/โรแมนติก/ดราม่า ที่ออกฉายเมื่อวันที่ 15 พฤษภาคม พ.ศ. 2551 ซึ่งภาพยนตร์เรื่องนี้ไม่เหมาะสมสำหรับบุคคลอายุต่ำกว่า 20 ปี ต้องตรวจบัตรประชาชนก่อนชมหนังเท่านั้น นำแสดงโดย ใหม่ เจริญปุระ, อนันดา เอเวอร์ริ่งแฮม, ซัน คัมภิรานนท์, ภารุจีร์ เข็มสวัสดิ์, ราชวัติ ขลิบเงิน, อดุลย์ ดุลยรัตน์ กำกับโดยต่อพงศ์ ตันกำแหง สร้างโดย เอ.จี. เอ็นเตอร์เทนเม้นท์ กับคำเปรยโฆษณาว่า "รักไม่มีวันตาย" ทำรายได้รวม 30 ล้านบาท
เรื่องย่อ
เรื่องราวแห่งความรักระหว่าง อิงอร (สิริวิมล เจริญปุระ หรือ ใหม่ เจริญปุระ) กฤช (อนันดา เอเวอร์ริ่งแฮม) และ แพร (ซัน คัมภิรานนท์) เด็กหญิงวัย 7 ขวบ เกิดขึ้นในสถานการณ์บีบบังคับ เมื่ออิงอรจำยอมพาแพร ซึ่งเป็นลูกสาวไปพบกฤชเพื่อวินิจฉัยอาการป่วย กฤชเป็นแพทย์หนุ่มที่มีแต่ความหดหู่อาลัยในชีวิต และนั่นเป็นครั้งแรกที่กฤชได้พบกับอิงอรและแพรเด็กสาวที่น่าสงสาร
ในระหว่างการรักษา อิงอรปฏิเสธคำวินิจฉัยของกฤชโดยตลอด ด้วยความหวงกลัวจะมีใครมาพรากลูกไปจากตน อิงอรจึงปฏิเสธที่จะให้แพรมาพักรักษาตัวที่โรงพยาบาลตามคำแนะนำของกฤช ด้วยความที่แพรอายุใกล้เคียงกับลูกของกฤช ทำให้กฤชรู้สึกสงสารและผูกพันเป็นพิเศษ จึงเป็นเหตุผลที่กฤชยอมไปรักษาแพรที่บ้าน
เมื่อกฤชเข้าไปใกล้ชิดกับครอบครัวนี้มากขึ้น กฤชกลับรู้สึกว่าอิงอรเหมือนเป็นคนที่เขาค้นหามาตลอด ทุกครั้งที่อยู่ใกล้ ไฟแห่งราคะพร้อมที่ลุกโชน ในขณะที่อิงอรเป็นหญิงม่ายที่เติบโตมาจากห้วงบาปแห่งชีวิต เปรียบผู้ชายดั่งสัตว์ที่มีผู้หญิงไว้เพียงบำบัดความใคร่ จึงจำเป็นที่จะต้องปกป้องลูกของตนจากผู้ชายทั้งปวง แพรจึงเป็นเพียงเด็กน้อยที่ในชีวิตไม่เคยมีใครอื่นนอกจากแม่
ด้วยความรักและเอ็นดูที่กฤชมีต่อแพร ทำให้อิงอรเริ่มมีความรู้สึกที่ดีกับกฤชแบบที่ไม่เคยรู้สึกกับผู้ชายคนใดมา ก่อน แต่เมื่อความสัมพันธ์ของเขาทั้งสองเพิ่มมากขึ้นเท่าไร กำแพงแห่งความกลัวของอิงอรกลับยิ่งเพิ่มสูงขึ้นเท่านั้น
การเปลี่ยนแปลงอย่างฉับพลันทางอารมณ์ที่เกรี้ยวกราดของอิงอร การเลี้ยงลูกที่ประหลาดกว่าที่คนทั่วไปคิดจะทำ สิ่งหนึ่งที่กฤชสัมผัสได้จากความสัมพันธ์ที่เกิดขึ้นในครอบครัวนี้ คือความรักที่ไม่ปกติชวนผวาได้ตลอดเวลา สาเหตุเกิดจากอะไร เกิดจากใคร นั่นเป็นเรื่องที่กฤชต้องหาคำตอบ
คำวิจารณ์
นิตยสารฟิล์มแมกซ์ วิจารณ์ไว้ว่า "เมมโมรี่ รักหลอน เป็นหนังที่แค่หนังถ่ายสวย ที่ความสวยของหนัง กลบหมดซึ่งทุกสิ่งทุกอย่าง โดยเฉพาะอย่างยิ่ง บทภาพยนตร์ที่พยายามมากเกินไป ในการที่จะเขียนออกมาให้ดูฉลาด"
สาธารณรัฐโคมี
สาธารณรัฐโคมี (Респу́блика Ко́ми; Коми Республика) เป็นหนึ่งในเขตการปกครองรูปแบบสาธารณรัฐของประเทศรัสเซีย มีเมืองหลวงคือ ซึคตึฟคาร์ สาธารณรัฐมีประชากร 901,189 คน จากข้อมูลสำรวจสำมะโนประชากรปี ค.ศ. 2010
ไอเซท (พระราชธิดาและพระมเหสีในฟาโรห์อเมนโฮเทปที่สาม)
พระประวัติ
พระองค์เป็นหนึ่งในบรรดาพระราชโอรสและพระราชธิดาในฟาโรห์อเมนโฮเทปที่ 3 จากราชวงศ์ที่ 18 แห่งอียิปต์โบราณกับสมเด็จพระราชินีทีเย พระองค์เป็นพระขนิษฐาหรือพระภคินีของฟาโรห์อเคนาเทน และองค์รัชทายาททุตโมส
พระนามของพระองค์นั้น ในภาษาอียิปต์โบราณจะเรียกพระองค์ว่า ไอซิส และสันนิษฐานว่าพระองค์จะเป็นพระมเหสีในฟาโรห์อเมนโฮเทปที่ 3 ซึ่งเข้าอภิเษกสมรสในช่วงปีที่ 34 แห่งการครองราชย์ของพระบิดา หรือประมาณช่วงเทศกาลเซดครั้งที่ 2 ของอเมนโฮเทปที่ 3
พระองค์ปรากฏอยู้ภาพสลักนูนในวิหารในเมืองโซเลบ ร่วมกับพระบิดา พระมารดา และพระนางเฮนุตทาเนบ ซึ่งเป็นพระขนิษฐาของพระองค์ (ปัจจุบันจัดแสดงอยู่ในพิพิธภัณฑ์ศิลปะเมโทรโพลิทัน, มหานครนิวยอร์ก) ภายหลังจาการสิ้นพระชนม์ของพระบิดาของพระองค์ พระองค์ก็ไม่ได้ถูกกล่าวถึงอีก
ญาติไดโนเสาร์เจ้าเล่ห์ 2
ญาติไดโนเสาร์เจ้าเล่ห์ 2 (The Land Before Time II: The Great Valley Adventure) เป็นแอนิเมชันหนังแผ่นปี 1994 ของสหรัฐ กำกับโดย Roy Allen Smith
ผลต้อนรับ
ในเดือนสิงหาคม ปี 2014 New York Post ได้จัดอันดับญาติไดโนเสาร์เจ้าเล่ห์ทั้ง 13 ตอน และได้ตั้งตอนที่ 2 อยู่ที่อันดับ 5  ในปี2011 Total Film ได้ให้อันดับ 7 ใน "50 หนังสำหรับเด็กที่แย่ที่สุด"
Tridentella
Tridentella เป็นสกุลของสัตว์พวกกุ้งกั้งปูที่อยู่ในวงศ์ Tridentellidae.
สปีชีส์ของสกุลนี้พบในอเมริกา มาเลเซีย, ออสเตรเลีย
สปีชีส์ในสกุล ได้แก่:
ไอ คูโรโงะ
ไอ คูโรโงะ (14 มิถุนายน ค.ศ. 1998 – ) เป็นนักเล่นวอลเลย์บอลหญิงชาวญี่ปุ่น ปัจจุบันเล่นให้แก่สโมสร โทเรย์แอร์โรส์ ในลีกสูงสุดของประเทศญี่ปุ่น นอกจากนี้เธอเป็นส่วนหนึ่งของทีมวอลเลย์บอลหญิงแห่งชาติญี่ปุ่นตั้งแต่ปี ค.ศ. 2017 โดยเล่นในตำแหน่งหัวเสาซ้าย (Outside hitter) เป็นหลัก เธอเป็นส่วนหนึ่งในรายชื่อผู้เล่นในการแข่งขันโอลิมปิกฤดูร้อน 2020 ซึ่งเธอได้ลงเล่นในตำแหน่งหัวเสาขวา
นอกจากนี้เธอยังเคยเข้าร่วมการแข่งขันหลายรายการทั้งในทีมชาติระดับเยาวชนและทีมชาติชุดใหญ่ เช่น ชิงแชมป์โลก รุ่นอายุไม่เกิน 20 ปี 2017, เอเชียนเกมส์ 2018, และเนชันส์ลีก
ประเทศกายอานาในโอลิมปิกฤดูร้อน 2020
ประเทศกายอานา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศกายอานาได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
เลอศักดิ์ สมบัติศิริ
ท่านผู้หญิง เลอศักดิ์ สมบัติศิริ (20 กุมภาพันธ์ 2462 — 9 พฤศจิกายน 2553) อดีตประธานกิตติมศักดิ์ บริษัท โรงแรมปาร์คนายเลิศ จำกัด, อดีตเจ้าของโรงแรมสวิสโซเทลปาร์คนายเลิศ และอดีตรัฐมนตรีว่าการกระทรวงคมนาคมหญิงคนแรกของไทย
ประวัติการทำงาน
ท่านผู้หญิง เลอศักดิ์ สมบัติศิริเป็นบุตรของพระยาภักดีนรเศรษฐ (เลิศ เศรษฐบุตร) ผู้สร้างโรงเรียนเศรษฐบุตรบำเพ็ญ และโรงเรียนสตรีเศรษฐบุตรบำเพ็ญ ผู้ริเริ่มรถโดยสารประจำทางขึ้นในเมืองไทย (รถเมล์นายเลิศ) และผู้สร้างโรงแรมปาร์คนายเลิศ ซึ่งปัจจุบันคือโรงแรมสวิสโฮเต็ลปาร์คนายเลิศ ถนนวิทยุ และคุณหญิงสิน ภักดีนรเศรษฐ
ภายหลังจบการศึกษาด้านคหกรรมศาสตร์ จากวิทยาลัยเคียวลิตสุ ประเทศญี่ปุ่น เมื่อ พ.ศ. 2484 ท่านผู้หญิงเลอศักดิ์ได้เข้าทำงานครั้งแรกที่สำนักงานคณะกรรมการข้าราชการพลเรือน(ก.พ.) ต่อมาจึงเข้าดำเนินกิจการรถเมล์ขาว ของบริษัท นายเลิศ จำกัด และธุรกิจอย่างอื่นของพระยาภักดีนรเศรษฐ ผู้เป็นบิดา จนกระทั่งสิ้นบุญบิดาจึงได้ดำรงตำแหน่งประธาน กรรมการบริษัท นายเลิศ จำกัด เรื่อยมา จากนั้นได้ก่อตั้งบริษัท นายเลิศพัฒนา จำกัด เพื่อพัฒนาอสังหาริมทรัพย์ และบริษัท โรงแรมปาร์คนายเลิศ จำกัด เพื่อดำเนินธุรกิจโรงแรม
ด้านการเมือง ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และในปี พ.ศ. 2519 มีพระบรมราชโองการแต่งตั้งเป็นรัฐมนตรีว่าการกระทรวงคมนาคม ในสมัยรัฐบาลนายธานินทร์ กรัยวิเชียร นับว่าเป็นรัฐมนตรีหญิงสองคนแรกของประเทศไทย (ได้รับแต่งตั้งพร้อมกับ วิมลศิริ ชำนาญเวช)
ชีวิตครอบครัว
ท่านผู้หญิง เลอศักดิ์ สมบัติศิริ สมรสกับนายพินิจ สมบัติศิริ บุตรพระยาศรีเสนา (ศรีเสนา สมบัติศิริ) และคุณหญิงถวิล มีธิดา 2 คน คือ นางพิไลพรรณ สมบัติศิริ และนางสัณหพิศ โพธิรัตนังกูร
ถึงแก่อนิจกรรม
ท่านผู้หญิง เลอศักดิ์ สมบัติศิริ ถึงแก่อนิจกรรมเมื่อเช้าวันที่ 9 พฤศจิกายน พ.ศ. 2553 ด้วยโรคปอดอักเสบ ณ โรงพยาบาลศิริราช สิริอายุรวม 91 ปี ในการนี้พระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานน้ำหลวงอาบศพ ในวันที่ 10 พฤศจิกายน เวลา 17.00 น. ณ บ้านปาร์คนายเลิศ เลขที่ 2/4 ถนนวิทยุ แขวงลุมพินี เขตปทุมวัน และทรงรับศพไว้ในพระบรมราชานุเคราะห์เป็นเวลา 7 วัน ตั้งแต่วันที่ 10-16 พฤศจิกายน จากนั้นจะมีพิธีสวดอภิธรรมทุกวันอังคารเวลา 19.00 น. จนกระทั่งครบ 100 วัน ทั้งนี้กำหนดให้มีการทำบุญครบ 50 วัน และ 100 วันด้วย
และในวันอาทิตย์ที่ 7 สิงหาคม พ.ศ. 2554 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพ ท่านผู้หญิงเลอศักดิ์ สมบัติศิริ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เวลา 17 นาฬิกา โดยพระเจ้าวรวงศ์เธอ พระองค์เจ้าศรีรัศมิ์ พระวรชายาโดยเสด็จไปในการนี้ด้วย
กริสเตียน ริเบโรส
กริสเตียน มิเกล ริเบโรส นุญเญซ (Cristian Miguel Riveros Núñez) เกิดเมื่อวันที่ 16 ตุลาคม ค.ศ. 1982 ที่เมืองซัลดิบาร์ ประเทศปารากวัย เป็นนักฟุตบอลชาวปารากวัย ปัจจุบันเล่นให้แก่สโมสรลิเบร์ตัด
อ้างอิง
1982
โรด ด็อก
ไบรอัน เจอราร์ด เจมส์ (Brian Girard James)   เกิดวันที่ 20 พฤษภาคม ค.ศ. 1969 นักมวยปล้ำอาชีพชาวอเมริกันในชื่อ โรด ด็อก (Road Dogg) เป็นอดีตแชมป์แท็กทีมร่วมกับบิลลี กันในนามเดอะนิวเอจเอาต์ลอวส์ และเป็นอดีตสมาชิกดี-เจเนอเรชันเอ็กซ์  ปัจจุบันเป็นเจ้าหน้าที่ของWWE และได้เข้าสู่ WWE Hall of Fame ประจำปี 2019 ในฐานะกลุ่ม DX
พรเทพ ม้ามณี
นาวาโท นายแพทย์ พรเทพ ม้ามณี หรือ หมอโต้ง เป็นแพทย์ผู้เชี่ยวชาญสาขาศัลยศาสตร์ออร์โทพีดิกส์, ด้านเวชศาสตร์การกีฬา เฉพาะทางด้านการผ่าตัดส่องกล้องข้อไหล่และเข่า, โรงพยาบาลกรุงเทพ
ประวัติ
เป็นผู้ดูอาการพนิดา คำศรี ซึ่งเป็นนักยกน้ำหนักทีมชาติไทยชุดโอลิมปิกฤดูร้อน 2012
รวมถึงให้การรักษากวิน ธรรมสัจจานันท์ ซึ่งเป็นผู้รักษาประตูทีมชาติ โดยได้ให้กวินทำกายภาพบำบัด ผลปรากฏว่าฟื้นตัวได้เร็วมาก ซึ่งแพทย์ผู้ดูแลดาบิด บียา ที่เป็นเพื่อนสมัยเรียนของนายแพทย์พรเทพ ได้ขอเทปการรักษาเพื่อนำไปเป็นแนวทางในการรักษาให้แก่นักกีฬาในสังกัดในเวลาต่อมา
ในเดือนกรกฎาคม 2556 เอรียา จุฑานุกาล ซึ่งเป็นนักกีฬากอล์ฟ เกิดอาการบาดเจ็บเอ็นฉีกขาดบริเวณหัวไหล่ นายแพทย์พรเทพได้ร่วมกับทีมแพทย์ทำการผ่าตัดทางกล้องเย็บเอ็นที่ฉีกขาดยึดเข้ากับข้อกระดูก
นายแพทย์พรเทพได้ทำการผ่าตัดกระดูกงอกที่ข้อเท้า และตรวจอาการบาดเจ็บกล้ามเนื้อต้นขาด้านหลังให้กับ ชนาธิป สรงกระสินธ์
นายแพทย์พรเทพ ยังเป็นแพทย์ผู้ทำการผ่าตัดข้อเท้า ให้กับสารัช อยู่เย็น ที่ได้รับบาดเจ็บข้อเท้าขวาหักจากเกมไทยลีกที่ เมืองทอง พบ สุโขทัย เอฟซี เมื่อเดือนกุมภาพันธ์ พ.ศ. 2560
รวมถึงยังเป็นแพทย์ผู้รักษาอาการบาดเจ็บของธนบูรณ์ เกษารัตน์ที่ได้รับบาดเจ็บที่หัวเข่า
รวมถึงยังมีบุคคลที่มีชื่อเสียงอีกมากมายเข้ามาตรวจรักษากับนายแพทย์พรเทพ อาทิเช่น สุฐิตา ปัญญายงค์ เจตริน วรรธนะสิน ณวัฒน์ กุลรัตนรักษ์ ดัสกร ทองเหลา ฐิติพันธ์ พ่วงจันทร์
และเป็นแพทย์ผู้ทำการผ่าตัดเอ็นเข่าข้างซ้าย ให้กับทรัพย์สิรี แต้รัตนชัย นักแบดมินตันคู่ผสมมือ 1 ของโลกในปัจจุบัน เมื่อช่วงเดือน ตุลาคม พ.ศ. 2560
ทางหลวงแผ่นดินหมายเลข 340
ทางหลวงแผ่นดินหมายเลข 340 สายบางบัวทอง–ชัยนาท หรือเรียกกันทั่วไปว่า ถนนบางบัวทอง–สุพรรณบุรี และ ถนนสุพรรณบุรี–ชัยนาท เป็นทางหลวงแผ่นดินสายหนึ่งในจังหวัดนนทบุรี จังหวัดปทุมธานี จังหวัดพระนครศรีอยุธยา จังหวัดสุพรรณบุรี และจังหวัดชัยนาท ระยะทาง 164.21 กิโลเมตร เป็นเส้นทางที่สามารถไปภาคเหนือได้โดยไม่ต้องผ่านทางหลวงแผ่นดินหมายเลข 32 โดยถนนบางบัวทอง-สุพรรณบุรี เริ่มที่หลักกิโลเมตรที่ 0+000 และสิ้นสุดที่หลักกิโลเมตรที่ 78+341 และถนนสุพรรณบุรี-ชัยนาท เริ่มที่หลักกิโลเมตรที่ 78+341 และสิ้นสุดที่หลักกิโลเมตรที่ 164+210
ทางหลวงแผ่นดินหมายเลข 340 เดิมชื่อ ถนนตลิ่งชัน-สุพรรณบุรี ก่อสร้างเมื่อปี พ.ศ. 2521 เป็นถนนขนาด 2 ช่องจราจรสวนทาง ต่อมาถนนช่วงตลิ่งชัน–บางบัวทอง ได้ถูกยุบไปรวมกับถนนพระรามที่ 2–ตลิ่งชัน กลายเป็นทางหลวงแผ่นดินหมายเลข 37 และเปลี่ยนเป็นทางหลวงพิเศษหมายเลข 9 หรือถนนกาญจนาภิเษก ในลำดับต่อมา ถนนเส้นนี้จึงเริ่มนับระยะทางใหม่ที่อำเภอบางบัวทอง จังหวัดนนทบุรี และสิ้นสุดที่อำเภอเมืองชัยนาท จังหวัดชัยนาท โดยบรรจบกับถนนพหลโยธิน โดยเป็นเส้นทางในความรับผิดชอบของแขวงทางหลวงนนทบุรี, แขวงทางหลวงสุพรรณบุรีที่ 1, แขวงทางหลวงสุพรรณบุรีที่ 2 (อู่ทอง) และ แขวงทางหลวงชัยนาท
รายละเอียดของเส้นทาง
ทางหลวงแผ่นดินหมายเลข 340 เป็นถนนขนาด 4 ช่องจราจร มีคูน้ำกั้นรหะว่างทิศทางตลอดสาย (ยกเว้นช่วงอำเภอบางปลาม้าถึงแยกโพธิ์พระยา และช่วงเข้าตัวเมืองชัยนาท มี 6 ช่องจราจรหรือมากกว่า) เริ่มต้นที่ทางแยกต่างระดับบางบัวทอง บนกิโลเมตรที่ 49 ถึง 50 ของถนนกาญจนาภิเษกด้านตะวันตก ในอำเภอบางบัวทอง จังหวัดนนทบุรี เส้นทางออกไปทางทิศตะวันตกเฉียงเหนือ ผ่านอำเภอลาดหลุมแก้ว จังหวัดปทุมธานี, อำเภอไทรน้อย จังหวัดนนทบุรี, อำเภอลาดบัวหลวง และอำเภอบางซ้าย จังหวัดพระนครศรีอยุธยา, อำเภอบางปลาม้า จังหวัดสุพรรณบุรี จากนั้นเข้าสู่ตัวเมืองสุพรรณบุรี แล้วมุ่งหน้าไปทางทิศเหนือเข้าสู่อำเภอศรีประจันต์ อำเภอสามชุก อำเภอเดิมบางนางบวช เข้าสู่อำเภอหันคา จังหวัดชัยนาท เมื่อเข้าสู่อำเภอสรรคบุรี ที่สี่แยกสรรคบุรี เส้นทางจะเลี้ยวซ้ายเลียบคลองชลประทาน เข้าสู่อำเภอเมืองชัยนาท ข้ามแม่น้ำเจ้าพระยา แล้วไปสิ้นสุดที่สี่แยกแขวงการทาง ใกล้กับตัวเมืองชัยนาท โดยมีถนนพหลโยธินมาบรรจบทางด้านขวา เพื่อตรงไปมุ่งหน้าสู่จังหวัดนครสวรรค์
Titaniidae
Titaniidae เป็นสกุลของสัตว์พวกกุ้งกั้งปูที่อยู่ในวงศ์ Isopoda.
สปีชีส์ในสกุล ได้แก่:
เนเบตเนฮัต
เนเบตเนฮัต ("สตรีแห่งต้นไม้ศักดิ์สิทธิ์") เป็นพระมเหสีแห่งอียิปต์โบราณในช่วงกลางราชวงศ์ที่ 18 พระองค์เป็นพระมเหสีในฟาโรห์ที่ไม่ปรากฏพระนาม พระนามของพระองค์เป็นที่รู้จักจากหลักฐานเพียงชิ้นเดียวคือ ซิ้นส่วนโถคาโนปิกหินปูน ซึ่งค้นพบที่บริเวณสุสานหลวงหุบเขาราชินี และโถคาโนปิกเป็นส่วนหนึ่งของการค้นพบที่เรียกว่าหลุมฝังศพของเจ้าหญิง
ตำบลถ้ำวัวแดง
ตำบลถ้ำวัวแดง เป็นตำบลหนึ่งในอำเภอหนองบัวแดง จังหวัดชัยภูมิ ตั้งอยู่ห่างจากตัวอำเภอประมาณ 37 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลถ้ำวัวแดง
การปกครอง
ตำบลถ้ำวัวแดง แบ่งการปกครองออกเป็น 12 หมู่บ้าน คือ
สถานที่สำคัญ
วัด/ สำนักสงฆ์
Thermosbaena
Thermosbaena เป็นสกุลของสัตว์พวกกุ้งกั้งปูที่อยู่ในวงศ์ Thermosbaenidae มีเพียงสปีชีส์เดียวคือ Thermosbaena mirabilis.
สปีชีส์นี้พบในทะเลเมดิเตอร์เรเนียนตอนใต้
โรงเรียนชลกันยานุกูล
โรงเรียนชลกันยานุกูล เป็นโรงเรียนสำนักงานเขตพื้นที่การศึกษามัธยมศึกษา เขต 18 สำนักงานคณะกรรมการศึกษาขั้นพื้นฐาน กระทรวงศึกษาธิการ เป็นโรงเรียนมัธยมศึกษาขนาดใหญ่พิเศษ โรงเรียนรางวัลพระราชทาน และ โรงเรียนหญิงล้วนประจำจังหวัดชลบุรี ก่อตั้งขึ้นวันที่ 10 กันยายน 2479   มีนักเรียนจำนวน 4,169 คน ผู้บริหาร 1 คน รองผู้อำนวยการ 4 คน ครู 131 คน ครูอัตราจ้าง 30 คน นักการภารโรง 11 คน มีพื้นที่รวม 27 ไร่ 2 งาน 46 ตารางวา ตั้งอยู่เลขที่ 31 ถ.ตำหนักน้ำ ต.บางปลาสร้อย อ.เมืองชลบุรี จ.ชลบุรี 20230
ประวัติโรงเรียน
โรงเรียนชลกันยานุกูล เป็นโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษา เขต 18 จัดการศึกษาช่วงชั้นที่ 3 แบบหญิงล้วน และช่วงชั้นที่ 4 แบบสหศึกษา
ในวันที่ 10 กันยายน พ.ศ. 2479 และใช้ชื่อโรงเรียนว่า โรงเรียนสตรีชลบุรี "ชลกันยานุกูล" ซึ่งเป็นโรงเรียนหญิงล้วน จนกระทั่งปี พ.ศ. 2503 จึงเปิดสอนเตรียมอุดมศึกษาเป็นสหศึกษา และเปลี่ยนชื่อเป็น โรงเรียนชลกันยานุกูล
ต่อมาในปี พ.ศ. 2504 ผู้ว่าราชการจังหวัดชลบุรี นายนารถ มนตเสวี ได้จัดหาที่สร้างโรงเรียนโดยถมที่ชายฝั่งทะเลสามแสม หลังศาลากลางจังหวัดชลบุรี ซึ่งมีเนื้อที่ 27 ไร่ 2 งาน 46 ตารางวา ระดมทุนจากหน่วยงานต่างๆ ในจังหวัดชลบุรีสร้างอาคารเรียนเป็น ตึก 2 ชั้น กว้าง 10 เมตร ยาว 126 เซนติเมตร มีห้องเรียน 22 ห้อง ห้องครู 2 ห้อง สร้างแล้วเสร็จวันที่ 23 พฤศจิกายน พ.ศ. 2504 และจัดตั้ง "มูลนิธิชลกันยานุกูล" ในปี พ.ศ. 2520 ต่อในปี พ.ศ. 2523 ได้มอบหมายให้เป็นศูนย์วัฒนธรรมจังหวัดชลบุรี หน่วยอนุรักษ์สิ่งแวดล้อมศิลปกรรมท้องถิ่นจังหวัดชลบุรี ศูนย์พัฒนาการเรียนการสอนภาษาอังกฤษ (English Resource Instruction Center – ERIC) ศูนย์พัฒนาการสอนภาษาต่างประเทศ ภาษาที่ 2 (ภาษาฝรั่งเศส)
ปัจจุบัน โรงเรียนชลกันยานุกูล มีมูลนิธิเพื่อการศึกษา ทั้งสิ้น 19 มูลนิธิ และ 3 กองทุน โรงเรียนได้ดำเนินจัดการศึกษา โดยใช้หลักสูตรสถานศึกษา ซึ่งจัดทำตามกรอบหลักสูตรสถานศึกษาขั้นพื้นฐาน พ.ศ. 2551 มีการจัดการศึกษาตามโครงการพิเศษภาคภาษาอังกฤษ (English Program) และโครงการอัจฉริยภาพด้านวิทยาศาสตร - คณิตศาสตร์ ในช่วงชั้นที่ 4
ชีวิตภายในโรงเรียน
ชีวิตการเรียนสนุกสนาน เน้นการแสวงหาความรู้ด้วยตนเอง เป็นลักษณะการเดินเรียนซึ่งให้นักเรียนคุ้นเคยกับการเรียนลักษณะนี้ เป็นการฝึกให้นักเรียนชินเพราะการเรียนในมหาวิทยาลัยจะใช้ระบบนี้ ที่นี้อบอุ่นมีระบบรุ่นน้องเคารพรุ่นพี่ วันจบการศึกษารุ่นน้องจะนิยมให้ของขวัญรุ่นพี่ที่เป็นรหัสเดียวกันกับตนเอง
วันสำคัญที่เกี่ยวข้องกับโรงเรียน
วันรำลึกผู้ว่านารถ : ตรงกับวันที่ 14 มิถุนายนของทุกปี เป็นวันคล้ายวันถึงแก่กรรมของนายนารถ มนตเสวี อดีตผู้ว่าราชการจังหวัดชลบุรี ซึ่งในวันนี้ ตัวแทนนักเรียนจากระดับชั้นต่าง ๆ ตัวแทนคณะกรรมการนักเรียน ตัวแทนครูและบุคลากรในโรงเรียน จะวางพวงหรีดแสดงความกตัญญู ซึ่งจัดพิธีลานหน้าอาคารเรียนหลังกิจกรรมเคารพธงชาติ เพื่อแสดงถึงความกตัญญูและรำลึกถึงผู้ว่านารถ วันคล้ายวันสถาปนาโรงเรียน : ตรงกับวันที่ 10 กันยายนของทุกปี ในวันนี้มีกิจกรรมต่าง ๆ มากมาย ซึ่งส่วนมากมาจากผลงานของนักเรียน อาทิ การจัดนิทรรศการทางวิชาการ การแสดงดนตรีของนักเรียน การออกร้านจากชุมนุมต่าง ๆ หรือที่เรียกว่า เถ้าแก่น้อย
รางวัลเมขลา สาขานักแสดงนำหญิงดีเด่น
รางวัลเมขลา สาขานักแสดงนำหญิงดีเด่น เป็นหนึ่งในรางวัลสำคัญของงานประกาศผลรางวัลเมขลา เพื่อมอบรางวัลแก่นักแสดงหญิงที่แสดงได้อย่างโดดเด่นและดีเยี่ยมในบทนำจากละครโทรทัศน์ รางวัลนี้ตัดสินโดยสมาคมผู้สื่อข่าวบันเทิงแห่งประเทศไทย
รางวัลเมขลา ครั้งที่ 1 - 22
รางวัลเมขลา ครั้งที่ 1 - 22 สาขานักแสดงนำหญิงดีเด่นจะมีผู้ได้รับการเสนอเข้าชิงรางวัล 5 รายชื่อ และจะมีผู้ได้รับรางวัลเพียงหนึ่งเดียว
รางวัลเมขลา ครั้งที่ 23
ในปีนี้ได้มีการแยกรางวัลเป็น 2 คือ รางวัลนักแสดงนำหญิงดีเด่น ประเภทละครชีวิต และ รางวัลนักแสดงนำหญิงดีเด่น ประเภทละครหรรษา
รางวัลเมขลา ครั้งที่ 24 - 25
ในปีนี้ได้มีการแยกรางวัลเป็น 2 ประภทคือ รางวัลนักแสดงนำหญิงดีเด่น ประเภทยอดนิยม และ รางวัลนักแสดงนำหญิงดีเด่น ประเภทมหานิยม โดยผู้เข้าชิงจะได้รับรางวัลประเภทยอดนิยมทุกคน และนอกจากนี้ยังให้ประชาชนโหวตผลงานที่ดีที่สุดในบรรดาผู้ได้รับรางวัลประเภทยอดนิยมมา 1 รายชื่อ เพื่อรับรางวัลประเภทมหานิยม
ไป๋ตี้เฉิง
เมืองแห่งนี้เป็นที่รู้จักเนื่องจาก พระเจ้าเล่าปี่ ปฐมจักรพรรดิแห่ง จ๊กก๊ก ได้เสด็จมาประทับภายหลังจากพ่ายแพ้ใน ยุทธการที่อิเหลง เมื่อ ค.ศ. 222 กระทั่งเสด็จสวรรคตเมื่อวันที่ 10 มิถุนายน ค.ศ. 223 ซึ่งพระราชวังที่พระเจ้าเล่าปี่เสด็จสวรรคตนั้นปัจจุบันตั้งอยู่ในโรงเรียนเล็ก ๆ แห่งหนึ่งในอำเภอเฟิ่งเจี่ยอยู่ไม่ไกลจากที่ตั้งตัวเมืองไป๋ตี้เฉิงในปัจจุบัน
ลุยส์ ซัวเรซ
ลุยส์ อัลเบร์โต ซัวเรซ (Luis Alberto Suárez Díaz; เกิด 24 มกราคม ค.ศ. 1987) เป็นนักฟุตบอลชาวอุรุกวัย ปัจจุบันเล่นในตำแหน่งกองหน้าตัวเป้าให้แก่เกรมียู และทีมชาติอุรุกวัย
ซัวเรซ เกิด ณ เมืองซัลโต ประเทศอุรุกวัย ไม่นานนักครอบครัวได้ย้ายมาตั้งรกรากที่กรุงมอนเตวิเดโอ ที่นี่เองที่เด็กชายเติบโตขึ้นมาจากการเลี้ยงดูด้วยลำแข้งของมารดาเพียงลำพัง ร่วมกับพี่น้องอีก 6 คน ต่อมา ในปี ค.ศ. 2005 ซัวเรซ ได้เซ็นสัญญาเป็นนักฟุตบอลอาชีพกับสโมสรนาซิโอนัลในกรุงมอนเตวิเดโอ สโมสรที่ซัวเรซเล่นมาตั้งแต่ระดับเยาวชน เมื่ออายุถึง 19 ปี เขาจึงย้ายสโมสรเป็นครั้งแรกไปสู่สโมสรฟุตบอลโครนิงเงิน ประเทศเนเธอร์แลนด์ ในปี 2006 และย้ายทีมอีกครั้งในปี 2007 ไปยังสโมสรชื่อดัง อายักซ์ อัมสเตอร์ดัม ในฤดูกาล 2008-09 ได้รับรางวัลผู้เล่นแห่งปีของสโมสร และทำประตูเป็นดาวซัลโวของสโมสร ถึงแม้ว่าจะถูกทำโทษเนื่องจากมีปัญหากับเพื่อนร่วมทีม และได้รับถึง 7 ใบเหลืองในฤดูกาลเดียว ในฤดูกาลนี้ เขายังได้เป็นกัปตันของอายักซ์ อัมสเตอร์ดัม ยิง 35 ประตู จาก 33 นัด ในลีก ได้รับรางวัลผู้เล่นแห่งปีของลีกเนเธอร์แลนด์ ยิงรวมทุกถ้วย 49 ประตู ในฤดูกาล 2010-11 เขายิงให้อายักซ์ อัมสเตอร์ดัม ครบ 100 ลูก ทำผลงานเทียบชั้นตำนานของสโมสร อาทิ โยฮัน ไกรฟฟ์, มาร์โก ฟัน บัสเติน และแด็นนิส แบร์คกัมป์ แต่ในฤดูกาลนี้มีเหตุการณ์อื้อฉาวคือ ซัวเรซ ไปกัดที่ไหล่ของนักเตะเปเอสเฟ ไอนด์โฮเฟิน ออตมัน บักกัล และถูกแบน 7 นัด ระหว่างที่ถูกแบนในเดือนมกราคม 2011 สโมสรฟุตบอลลิเวอร์พูลจากประเทศอังกฤษได้ซื้อตัวเขาในมูลค่า 26.5 ล้านยูโร นับแต่การมาของซัวเรซ ลิเวอร์พูลขยับจากอันดับที่ 12 ของตาราง ณ กลางเดือนมกราคม 2011 ไปจบที่อันดับ 6 เมื่อสิ้นสุดฤดูกาลโดยเป็นผู้เล่นที่เป็นกุญแจสำคัญของลิเวอร์พูล และในฤดูกาลต่อมา เขาก็พาลิเวอร์พูลคว้าแชมป์ลีกคัพ สมัยที่ 8 ไปครอง ในเดือนเมษายน 2014 เขาก็ได้รับรางวัลนักฟุตบอลยอดเยี่ยมแห่งปีของสมาคมนักฟุตบอลอาชีพอังกฤษ (พีเอฟเอ) ประจำฤดูกาล 2013-14
ในส่วนของการรับใช้อุรุกวัย ซัวเรซได้เป็นสมาชิกของทีมชุดยู 20 เข้าร่วมแข่งบอลโลก ยู 20 ประจำปี 2007 ในปี 2007 นี้เองซัวเรซได้ลงเล่นทีมชาติชุดใหญ่นัดแรกเจอกับ ทีมชาติโคลอมเบีย และทำประตูได้ แต่ก็โดนไล่ออกจากสนามเนื่องจากรับ 2 ใบเหลือง ในฟุตบอลโลก 2010 ซัวเรซ มีบทบาทสำคัญในทีมชุดนี้ที่ได้อันดับที่ 4 โดยทำประตูได้ 3 ลูกตลอดการแข่งขัน เขาเรียกตัวเองว่า หัตถ์พระเจ้า และยังได้ฉายาว่า หม่อมกัด จากการแข่งขันรายการนี้ในนัดพบทีมชาติกานา ที่ใช้มือป้องกันประตูช่วยให้ทีมอุรุกวัยผ่านเข้ารอบต่อไป ในปี 2011 ซัวเรซนำทีมชาติอุรุกวัยได้แชมป์โกปาอาเมริกา ในการแข่งขันนี้ ซัวเรซได้รางวัลผู้เล่นยอดเยี่ยม และยิงไปถึง 4 ประตู
เมื่อวันที่ 5 สิงหาคม ค.ศ. 2010 ภรรยาของเขาให้กำเนิดลูกสาวคนแรกที่เมืองบาร์เซโลนา ตั้งชื่อเธอว่าเดลฟินา
นาซิโอนัล
ลุยส์ ซัวเรซ เริ่มต้นอาชีพนักฟุตบอลกับทีมในบ้านเกิด ทีมนาซิโอนัล ทีมที่เขาเล่นในระดับเยาวชนมาตั้งแต่อายุ 14 ปี คืนหนึ่งเขาถูกจับได้ว่าดื่มเหล้าในงานปาร์ตี้ ผู้ฝึกสอนในขณะนั้นปรามเขาว่า เขาจะไม่ได้เล่นฟุตบอลอีกถ้ายังไม่จริงจังกับการเล่นฟุตบอล ในเดือนพฤษภาคม 2005 เมื่อเขาอายุได้ 16 ปี เขาได้ลงเล่นให้สโมสรอย่างเป็นทางการโดยพบกับทีม จูเนียร์ เดอ บารานควิลลา ในการแข่งขันลิเบอร์ตาดอเรส คัพ เขาทำประตูแรกได้ในเดือน กันยายน 2005 และช่วยนาซิโอนัลเป็นแชมป์อุรุกวัยพรีเมียร์ดิวิชัน 2005-06 โดยทำได้ 10 ประตู ใน 27 เกม
โครนิงเงิน
ซัวเรซถูกจับตาจากกลุ่มแมวมองของ สโมสรฟุตบอลโครนิงเงิน ในตอนที่พวกเขาเดินทางไปประเทศอุรุกวัย เพื่อดูฟอร์มนักเตะอีกคนหนึ่ง ในเกมส์นั้น ซัวเรซ สร้างสรรค์เกม ยิงจุดโทษ และทำประตูที่สวยงาม หลังเกมนั้น กลุ่มแมวมองสนใจที่จะเซ็นสัญญาซื้อ ซัวเรซ หลังจบฤดูกาลนั้น สโมสรฟุตบอลโครนิงเงิน เซ็นสัญญาซื้อเขาในราคา 800,000 ยูโร ซัวเรซ อยากที่จะย้ายไปเล่นที่ยุโรปเพราะว่าแฟนของเขาและภรรยาในปัจจุบัน โซเฟีย บาลบิ ได้ย้ายมาอยู่ที่เมืองบาร์เซโลนาก่อนหน้านี้ ก่อนหน้านี้เขาต้องรักษาความสัมพันธ์จากการต้องห่างกันเอาไว้ และนี่เป็นโอกาสที่เขาจะได้อยู่ใกล้แฟนสาวมากขึ้น
อาเอฟเซ อายักซ์
ในช่วงปี ค.ศ. 2007 ซัวเรซ ได้เซ็นสัญญากับ อาเอฟเซ อายักซ์ เอาไว้ 4 ปี ด้วยค่าตัว 7.5 ล้านยูโร ในฤดูกาล 2007-08 ซัวเรซ ได้ลงเล่นเป็นตัวจริงในลีกและบอลถ้วยเกือบทุกนัด โดยเขาทำผลงานในฤดูกาลแรกได้ยอดเยี่ยมโดยทำไป 22 ประตูจากการเล่น 44 นัด รวมทุกรายการ ในฤดูกาล 2008-09 ซัวเรซ ได้รับรางวัลผู้เล่นแห่งปีของสโมสร และได้เป็นดาวซัลโวของสโมสร ถึงแม้ว่าจะถูกทำโทษเนื่องจากมีปัญหากับเพื่อนร่วมทีม และได้รับถึง 7 ใบเหลืองในฤดูกาลเดียว ในฤดูกาล 2009-10 เขายังได้เป็นกัปตันทีมของอายักซ์ อัมสเตอร์ดัม แทนโตมัส เฟอร์มาเลิน ที่ย้ายไปอยู่กับอาร์เซนอล โดย ซัวเรซ ทำได้ 35 ประตู จาก 33 นัด ในลีก และพาทีมคว้าแชมป์เคเอ็นวีบี คัพ รวมทั้งได้รับรางวัลผู้เล่นแห่งปีของลีกเนเธอร์แลนด์ ยิงรวมทุกถ้วย 49 ประตู ในฤดูกาล 2010-11 ซัวเรซ ยิงให้สโมสรอายักซ์ อัมสเตอร์ดัม ครบ 100 ลูก ในนัดที่เปิดบ้านเสมอกับ พีเอโอเค ซาโลนิกี้ 1-1 ในยูฟ่าแชมเปียนส์ลีก รอบคัดเลือก และนำทีมอายักซ์ คว้าแชมป์เอเรอดีวีซี ของลีกสูงสุดในประเทศ เนเธอร์แลนด์
ในวันที่ 20 พฤศจิกายน ค.ศ. 2010 ซัวเรซ ก็โดนแบน 7 นัด จากการที่เขาไปกัดไหล่ของ ออสมาน แบคคาล กองกลางของ เปเอสเฟ ไอนด์โฮเฟิน รวมถึงถูกต้นสังกัดสั่งลงโทษแบน 2 นัดและสั่งปรับเงินโดยที่ไม่เปิดเผยจำนวน ซัวเรซลงสนามเกมสุดท้ายให้กับ อายักซ์ ในเกมที่พบกับ เอซี มิลาน ในศึกยูฟ่าแชมเปียนส์ลีก ก่อนที่จะย้ายไปสโมสรฟุตบอลลิเวอร์พูลของ พรีเมียร์ลีก ที่ประเทศอังกฤษ ในปลายฤดูกาล 2010-2011 ด้วยค่าตัว 22.8 ล้านปอนด์ (1,026 ล้านบาท) จบฤดูกาล อาเอฟเซ อายักซ์ คว้าแชมป์เอเรอดีวีซี ฤดูกาล 2010-11 ซัวเรซ ได้เหรียญรางวัลชนะเลิศ ยิงประตูในเอเรอดีวีซีได้ 7 ประตูจาก 13 นัด ผลงานตลอด 3 ปีครึ่งที่อายักซ์ของซัวเรซยอดเยี่ยมมาก เมื่อยิงประตูได้ทั้งหมด 111 ประตูจาก 159 นัด
ฤดูกาล 2010-11
ในวันที่ 2 กุมภาพันธ์ ค.ศ. 2011 ลิเวอร์พูล ได้ซื้อกองหน้ามา 2 คนคือ แอนดี แคร์โรล และ ลุยส์ ซัวเรซ เข้ามาในถิ่นแอนฟีลด์ และได้เซ็นสัญญาให้กับ ลิเวอร์พูล ถึงปี 2016 โดย ซัวเรซ ได้มีโอกาสลงเล่นตัวจริงค่อนข้างมากถึงแม้จะอยู่ในช่วงปลายฤดูกาล 2010-11 แล้วก็ตาม เคนนี ดัลกลิช ผู้จัดการทีมลิเวอร์พูลได้เห็นความสามารถและความพิเศษของเขาคนนี้ ดัลกลิชเลยให้เขาสวมเสื้อเบอร์ 7 โดยได้ตั้งเป้าไว้ว่าจะให้ ซัวเรซ เป็นตำนานของลิเวอร์พูลต่อจากเขาต่อไป นัดแรกที่ ซัวเรซ ได้เล่นให้กับ ลิเวอร์พูล เป็นครั้งแรกและเล่นในถิ่นแอนฟีลด์คือการเจอกับ สโตกซิตี โดยซัวเรซทำไป 1 ประตู และทำให้ลิเวอร์พูลชนะไป 2-0 โดยถูกส่งลงมาเป็นตัวสำรองและก็ประเดิมประตูแรกของตัวเองในสีเสื้อลิเวอร์พูล ได้ทันที เรียกว่าเป็นการลดความกดดันทั้งในเรื่องค่าตัวและเบอร์เสื้ออย่างสิ้นเชิง ต่อมา ในวันที่ 6 มีนาคม ค.ศ. 2011 ในนัดที่ ลิเวอร์พูล เปิดสนามแอนฟีลด์ต้อนรับการมาเยือนของคู่อริ แมนเชสเตอร์ยูไนเต็ด ในศึกแดงเดือด ซัวเรซสร้างความปั่นป่วนแนวรับปีศาจแดงตลอดทั้งเกมจนทำให้ เดิร์ค เคาท์ ปีกขวาทีมชาติเนเธอร์แลนด์ ที่แม้จะทำแฮตทริกได้ในเกมนั้นชนะ แมนเชสเตอร์ยูไนเต็ด 3-1 ยังต้องหลบซีนตำแหน่ง นักเตะยอดเยี่ยมประจำเกมให้กับเขาเลยทีเดียว ต่อมา ในวันที่ 20 มีนาคม ค.ศ. 2011 ซัวเรซ ทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ ซันเดอร์แลนด์ ที่สเตเดียมออฟไลต์ 2-0 ต่อมา ในวันที่ 1 พฤษภาคม ค.ศ. 2011 ซัวเรซ ทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 3-0 ต่อมา ในวันที่ 9 พฤษภาคม ค.ศ. 2011 ซัวเรซ ทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ ฟูลัม ที่เครเวนคอตทิจ 5-2 ทำให้ ซัวเรซ ทำสถิติตลอดระยะเวลา 5 เดือนแรกกับหงส์แดงด้วยการทำไป 4 ประตูจาก 13 นัด และก้าวเข้าไปอยู่ในหัวใจของสาวกเดอะ ค็อปได้อย่างเต็มตัว รวมถึงบรรดาเพื่อนร่วมทีมที่เรียงหน้าออกมาชมไม่ขาดสาย และช่วยให้ ลิเวอร์พูล จบอันดับที่ 6 เมื่อสิ้นสุดฤดูกาล 2010-11 ซัวเรซ ก็กลายเป็นผู้เล่นที่เป็นกุญแจสำคัญของลิเวอร์พูล
ฤดูกาล 2011-12
ในวันที่ 5 พฤษภาคม ค.ศ. 2012 เอฟเอคัพ รอบชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล ก็เป็นฝ่ายแพ้ไป 1-2 ทำให้ ลิเวอร์พูลพลาดโอกาสคว้าแชมป์เอฟเอคัพ อย่างน่าเสียดาย ต่อมา ในวันที่ 8 พฤษภาคม ค.ศ. 2012 ลิเวอร์พูล ลงเล่นที่แอนฟิลด์นัดสุดท้ายเจอกับ เชลซี อีกครั้ง ในพรีเมียร์ลีก สุดท้าย ซัวเรซ ก็พา ลิเวอร์พูล ล้างแค้น เชลซี ได้สำเร็จ 4-1 จบฤดูกาล ซัวเรซ ยิงประตูในพรีเมียร์ลีกได้ 11 ประตูจาก 31 นัด โดย ลิเวอร์พูล ได้แชมป์ลีกคัพ แต่จบอันดับที่ 8 ซึ่งเป็นการจบอันดับที่แย่ที่สุดในรอบ 18 ปี สุดท้าย เคนนี ดัลกลิช ก็ถูกปลดออกจากตำแหน่ง ต่อมา ในวันที่ 1 มิถุนายน ค.ศ. 2012 ทางสโมสรได้ประกาศแต่งตั้ง เบรนดัน ร็อดเจอส์ อดีตผู้จัดการทีมสวอนซีซิตี เป็นผู้จัดการทีมคนใหม่ ต่อมา ในวันที่ 7 สิงหาคม ค.ศ. 2012 ลุยส์ ซัวเรซ ได้ตัดสินใจต่อสัญญากับ ลิเวอร์พูล เป็นที่เรียบร้อย เป็นที่คาดการณ์กันว่าจะช่วยการันตีให้เขาค้าแข้งอยู่ที่แอนฟิลด์ต่อไปอย่างน้อย ๆ 3 ปี โดยรับค่าเหนื่อยเทียบเท่า สตีเวน เจอร์ราร์ด ที่ 120,000 ปอนด์ต่อสัปดาห์
ฤดูกาล 2012-13
ในวันที่ 21 เมษายน ค.ศ. 2013 ลิเวอร์พูล เปิดรังแอนฟิลด์เจอกับ เชลซี โดยในครึ่งหลัง ซัวเรซ ทำแฮนด์บอลและเสียจุดโทษ ก่อนที่ เอแดน อาซาร์ จะยิงจุดโทษให้ เชลซี ขึ้นนำ 2-1 แต่สุดท้าย ซัวเรซ ก็ทำประตูตีเสมอ 2-2 ในช่วงทดเวลาบาดเจ็บนาทีสุดท้าย ช่วยให้ ลิเวอร์พูล รอดตายหวุดหวิด ก่อนจะจบด้วยผลเสมอกัน 2-2 แต่มีเหตุการณ์อื้อฉาวคือ ซัวเรซ ไปกัดที่แขนของ บรานิสลาฟ อีวานอวิช โชคดีที่ ซัวเรซ รอดพ้นจากการโดนใบแดงไล่ออกจากสนาม แต่หลังจากนั้น ซัวเรซ ก็ไม่รอดหลังจากสมาคมฟุตบอลอังกฤษ (เอฟเอ) เปิดฉากสอบสวนก่อนจะสั่งลงโทษแบนยาวถึง 10 นัด ทำให้ ซัวเรซ หมดสิทธิ์ลงสนามใน 4 นัดที่เหลือ รวมถึงไม่สามารถลงสนาม 6 นัดแรกในฤดูกาลหน้าได้ จบฤดูกาล ซัวเรซ ยิงประตูในพรีเมียร์ลีกได้ 23 ประตู จาก 33 นัด รวมทุกรายการ ยิงได้ทั้งหมด 30 ประตู จาก 44 นัด ทำให้ ซัวเรซ เป็นนักเตะคนที่ 12 ของ ลิเวอร์พูล ที่ยิงประตูครบ 30 ประตู รวมทุกรายการ ในฤดูกาลเดียว ต่อจาก เฟร์นันโด ตอร์เรส ที่ทำได้ในฤดูกาล 2007-08 ด้วยผลงานยอดเยี่ยมทำให้ ซัวเรซ ได้รางวัลผู้เล่นยอดเยี่ยมประจำฤดูกาล 2012-13 ไปครอง ต่อมา ในวันที่ 31 พฤษภาคม ค.ศ. 2013 ลุยส์ ซัวเรซ ได้ออกมาบอกว่าต้องการย้ายออกจากถิ่นแอนฟีลด์ เนื่องจากไม่มีความสุขการค้าแข้งในอังกฤษ และต้องการลงเล่นยูฟ่าแชมเปียนส์ลีก ฤดูกาล 2013–14 โดยที่มี อาร์เซนอล และ เรอัลมาดริด สนใจดึงตัวเขาไปร่วมทีม ต่อมา ในวันที่ 8 สิงหาคม ค.ศ. 2013 จอห์น ดับเบิลยู เฮนรี่ เจ้าของสโมสรลิเวอร์พูล ได้ออกมายืนยันว่า ซัวเรซ ไม่ได้มีไว้ขายและจะอยู่กับทีมต่อไป หลังจากนั้น ซัวเรซ ถูกทางสโมสรจับแยกซ้อมเดี่ยว แต่สุดท้าย ซัวเรซ ได้กลับมาซ้อมกับเพื่อนร่วมทีมอีกครั้ง หลังจากได้ขอโทษสโมสรและเพื่อนร่วมทีม สุดท้าย ซัวเรซ ได้ตัดสินใจอยู่กับ ลิเวอร์พูล ต่อไป
ฤดูกาล 2013-14
ในวันที่ 4 ธันวาคม ค.ศ. 2013 ซัวเรซ ได้ทำแฮตทริกที่ 5 ของเขาให้กับ ลิเวอร์พูล โดย ซัวเรซ ได้ยิง 4 ประตูให้ ลิเวอร์พูล เปิดสนามแอนฟีลด์เอาชนะ นอริชซิตี 5-1 ทำให้ ซัวเรซ สร้างประวัติศาสตร์ เป็นนักเตะคนแรกของสโมสรลิเวอร์พูล ที่ทำแฮตทริกใส่คู่ต่อสู้ทีมเดียวกันได้ถึงสามครั้ง ต่อมา ในวันที่ 7 ธันวาคม ค.ศ. 2013 ซัวเรซ ได้ยิง 2 ประตูให้ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 4-1 ต่อมา ในวันที่ 15 ธันวาคม ค.ศ. 2013 ซัวเรซ ได้สวมปลอกแขนกัปตันทีม ลิเวอร์พูล แทน สตีเวน เจอร์ราร์ด ที่ไม่ได้ลงสนามและได้ยิง 2 ประตูให้ ลิเวอร์พูล เอาชนะ ทอตนัมฮอตสเปอร์ ที่ไวต์ฮาร์ตเลน 5-0 ต่อมา ในวันที่ 17 ธันวาคม ค.ศ. 2013 ซัวเรซ คว้ารางวัลนักเตะยอดเยี่ยมแห่งปีของสมาพันธ์ผู้สนับสนุนกีฬาฟุตบอล หรือ FSF Award โดยงานประกาศรางวัลจัดขึ้นที่เอมิเรตส์ สเตเดียม สนามของอาร์เซนอล ในวันที่ 20 ธันวาคม ค.ศ. 2013 ซัวเรซ ได้รับการต่อสัญญาจากสโมสรออกไปอีก จนถึง ปี 2018 และรับค่าเหนื่อยเพิ่มเป็น 200,000 ปอนด์ต่อสัปดาห์ทำให้เขากลายเป็นนักเตะที่รับค่าเหนื่อยมากที่สุดของประวัติศาสตร์ของสโมสร ต่อมา ในวันที่ 21 ธันวาคม ค.ศ. 2013 ซัวเรซ ได้ยิง 2 ประตูให้ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 3-1 ทำให้ ซัวเรซ เป็นนักเตะคนแรกที่ยิงได้ 10 ประตูในเดือนเดียว ด้วยผลงานยอดเยี่ยมทำให้ ซัวเรซ ได้รางวัลผู้เล่นยอดเยื่ยมประจำเดือนธันวาคม ของ พรีเมียร์ลีก โดยยิงได้ 10 ประตูจาก 7 นัด
ในวันที่ 1 มกราคม ค.ศ. 2014 นัดแรกของปี 2014 ซัวเรซ ได้ทำประตูที่ 20 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ฮัลล์ซิตี 2-0 ทำให้ ซัวเรซ เป็นนักเตะลิเวอร์พูลคนแรกที่ยิงประตูครบ 20 ประตูสองฤดูกาลติดต่อกัน ต่อจาก ร็อบบี ฟาวเลอร์ ที่ทำได้ในฤดูกาล 1994-95 และ 1995-96 ต่อมา ในวันที่ 12 มกราคม ค.ศ. 2014 ซัวเรซ ได้ยิง 2 ประตูให้ ลิเวอร์พูล เอาชนะ สโตกซิตี ที่บริแทนเนียสเตเดียม 5-3 ต่อมา ในวันที่ 28 มกราคม ค.ศ. 2014 ซัวเรซ ได้ทำประตูที่ 23 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน 4-0
ในวันที่ 1 มีนาคม ค.ศ. 2014 ซัวเรซ ได้ลงสนามนัดที่ 100 ในพรีเมียร์ลีก และทำประตูที่ 24 ในนัดที่ ลิเวอร์พูล เอาชนะ เซาแทมป์ตัน ที่เซนต์แมรีส์สเตเดียม 3-0 ต่อมา ในวันที่ 16 มีนาคม ค.ศ. 2014 ซัวเรซ ได้ทำประตูที่ 25 ในพรีเมียร์ลีก ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่โอลด์แทรฟฟอร์ด 3-0 ต่อมา ในวันที่ 22 มีนาคม ค.ศ. 2014 ซัวเรซ ได้ทำแฮตทริกที่ 6 ของเขาให้กับ ลิเวอร์พูล โดย ซัวเรซ ได้ยิง 3 ประตูให้ ลิเวอร์พูล เอาชนะ คาร์ดิฟฟ์ซิตี ที่คาร์ดิฟฟ์ซิตีสเตเดียม 6-3 ต่อมา ในวันที่ 30 มีนาคม ค.ศ. 2014 ซัวเรซ ได้ทำประตูที่ 29 ในพรีเมียร์ลีก ในนัดที่ ลิเวอร์พูล เปิดบ้านเอาชนะ ทอตนัมฮอตสเปอร์ 4-0 ด้วยผลงานยอดเยี่ยมทำให้ ซัวเรซ ได้รางวัลผู้เล่นยอดเยื่ยมประจำเดือนมีนาคม ของ พรีเมียร์ลีก ร่วมกับ สตีเวน เจอร์ราร์ด ต่อมา ในวันที่ 20 เมษายน ค.ศ. 2014 ซัวเรซ ได้ทำประตูที่ 30 ในพรีเมียร์ลีก ในนัดที่ ลิเวอร์พูล เอาชนะ นอริชซิตี ที่แคร์โรว์โรด 3-2 ทำให้ ซัวเรซ เป็นนักเตะคนแรกของสโมสรลิเวอร์พูล ที่ยิงประตูครบ 30 ประตู ในฤดูกาลเดียว ต่อจาก เอียน รัช ที่ทำได้ในปี 1987 และเป็นนักเตะคนที่ 7 ที่ยิงประตูในพรีเมียร์ลีกครบ 30 ประตู ในฤดูกาลเดียว
ในวันที่ 27 เมษายน ค.ศ. 2014 ซัวเรซ คว้ารางวัลนักฟุตบอลยอดเยี่ยมแห่งปีของสมาคมนักฟุตบอลอาชีพอังกฤษ (พีเอฟเอ) ประจำฤดูกาล 2013-14 ส่งผลให้ ซัวเรซ เป็นนักเตะจากทวีปอเมริกาใต้คนแรกที่ได้รางวัลนี้ไปครอง และเป็นนักเตะคนที่ 6 ของ ลิเวอร์พูล ที่ได้รับรางวัลนี้ รวมทั้ง ซัวเรซ ยังได้ติดทีมยอดเยี่ยมของพีเอฟเอ ร่วมกับ สตีเวน เจอร์ราร์ด และ แดเนียล สเตอร์ริดจ์ 2 นักเตะของลิเวอร์พูล อีกด้วย ต่อมา ซัวเรซ ได้คว้ารางวัลนักฟุตบอลยอดเยี่ยมแห่งปีของสมาคมผู้สื่อข่าวอังกฤษ (เอฟดับเบิ้ลยูเอ) ไปอีกหนึ่งรางวัล ต่อมา ในวันที่ 5 พฤษภาคม ค.ศ. 2014 ลิเวอร์พูล บุกไปเยือนที่เซลเฮิสต์พาร์ก เจอกับ คริสตัลพาเลซ ในนัดนี้ ลิเวอร์พูล จะต้องชนะเพื่อลุ้นแชมป์พรีเมียร์ลีก กับ แมนเชสเตอร์ซิตี โดย ซัวเรซ ได้ยิงประตูให้ ลิเวอร์พูล ออกนำ 3-0 แต่สุดท้าย ลิเวอร์พูล โดนตีเสมอในช่วงท้าย ทำให้จบด้วยผลเสมอกัน 3-3 หลังจบเกม ซัวเรซ ก้มหน้าร่ำไห้ด้วยความผิดหวัง ทำให้ โอกาสลุ้นแชมป์พรีเมียร์ลีกของ ลิเวอร์พูล เหลือน้อยมาก ในวันที่ 6 พฤษภาคม ค.ศ. 2014 ซัวเรซ คว้าสามรางวัลของสโมสรลิเวอร์พูล ได้แก่ รางวัลนักเตะยอดเยี่ยมแห่งปี จากการโหวตของเพื่อนร่วมทีมลิเวอร์พูล, รางวัลนักเตะยอดเยี่ยมแห่งปี จากการโหวตของแฟนๆ และ รางวัลประตูยอดเยี่ยมแห่งปี จากลูกวอลเลย์ระยะ 40 หลา ในเกมกับ นอริชซิตี เมื่อเดือนธันวาคม จากงานประกาศรางวัล Players’ Awards Dinner ปี 2014 โดยงานประกาศรางวัลจัดขึ้นที่ ศูนย์ประชุม Liverpool ACC Conference Centre ต่อมา ในวันที่ 11 พฤษภาคม ค.ศ. 2014 นัดปิดฤดูกาล ลิเวอร์พูล เปิดสนามแอนฟีลด์เจอกับ นิวคาสเซิลยูไนเต็ด เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ นิวคาสเซิลยูไนเต็ด และต้องลุ้นให้ เวสต์แฮมยูไนเต็ด เอาชนะ แมนเชสเตอร์ซิตี ที่เอติฮัดสเตเดียม ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ นิวคาสเซิลยูไนเต็ด 2-1 แต่สุดท้าย แมนเชสเตอร์ซิตี เอาชนะ เวสต์แฮมยูไนเต็ด 2-0 ทำให้ ลิเวอร์พูลพลาดโอกาสคว้าแชมป์พรีเมียร์ลีก อย่างน่าเสียดาย จบฤดูกาล ซัวเรซ ยิงประตูในพรีเมียร์ลีกได้ 31 ประตู จาก 33 นัด ทำให้ ซัวเรซ คว้ารางวัลรองเท้าทองคำของพรีเมียร์ลีก และ รางวัลนักเตะยอดเยี่ยมของพรีเมียร์ลีกประจำฤดูกาล 2013-14 ไปครอง และช่วยให้ ลิเวอร์พูล ได้อันดับ 2 ทำให้ ลิเวอร์พูล ได้กลับไปเล่นยูฟ่าแชมเปียนส์ลีก นับตั้งแต่ในปี 2009 รวมทั้ง ซัวเรซ ได้รางวัลรองเท้าทองคำของยุโรป ร่วมกับ คริสเตียโน โรนัลโด นักเตะของ เรอัลมาดริด ทำให้ ซัวเรซ เป็นนักเตะคนที่ 2 ของลิเวอร์พูล ที่ได้รางวัลนี้ต่อจาก เอียน รัช ในฤดูกาล 1983-84
ฤดูกาล 2014-15
ในวันที่ 11 กรกฎาคม ค.ศ. 2014 บาร์เซโลนา ได้เซ็นสัญญาคว้าตัว ลุยส์ ซัวเรซ เป็นเวลา 5 ปี ด้วยค่าตัว 75 ล้านปอนด์ ต่อมา ในวันที่ 25 ตุลาคม ค.ศ. 2014 ซัวเรซ ได้ลงสนามนัดแรกให้กับ บาร์เซโลนา หลังจากพ้นโทษแบน 4 เดือน ซัวเรซ ได้ลงสนามเป็นตัวจริงคู่กับ เลียวเนล เมสซี และ เนย์มาร์ ในนาม 3 ประสาน MSN ในนัดที่เจอกับ เรอัลมาดริด ในศึก เอลกลาซีโก ที่สนามซานเตียโก เบร์นาเบว โดย ซัวเรซ ได้จ่ายบอลให้ เนย์มาร์ ทำประตูขึ้นนำ 1-0 ในช่วง 4 นาทีแรก ก่อนที่ ซัวเรซ จะถูกเปลี่ยนตัวในครึ่งหลัง แต่สุดท้าย บาร์เซโลนา ก็แพ้ไป 1-3 ต่อมา ในวันที่ 25 พฤศจิกายน ค.ศ. 2014 ยูฟ่าแชมเปียนส์ลีก ฤดูกาล 2014–15 ซัวเรซ ได้ประเดิมประตูแรกให้กับ บาร์เซโลนา ในนาทีที่ 27 ในนัดที่เอาชนะ อาโปเอล จากไซปรัส 4-0 ต่อมา ในวันที่ 10 ธันวาคม ค.ศ. 2014 ซัวเรซ ได้ทำประตูที่ 2 ในยูฟ่าแชมเปียนส์ลีก ในนัดที่ บาร์เซโลนา เปิดสนามกัมนอว์เอาชนะ ปารีแซ็ง-แฌร์แม็ง จากฝรั่งเศส 3-1 ต่อมา ในวันที่ 20 ธันวาคม ค.ศ. 2014 ซัวเรซ ได้ทำประตูแรกในลาลิกา ให้กับ บาร์เซโลนา ในนัดที่ บาร์เซโลนา เปิดสนามกัมนอว์เอาชนะ กอร์โดบา 5-0
ในวันที่ 8 มกราคม ค.ศ. 2015 ซัวเรซได้ทำประตูแรกในโกปาเดลเรย์ให้กับบาร์เซโลนาในนัดที่บาร์เซโลนาเปิดสนามกัมนอว์เอาชนะเอลเช 5-0 ต่อมา 11 มกราคม ค.ศ. 2015 ซัวเรซ, เมสซี และ เนย์มาร์ ได้ทำคนละประตูในนัดที่บาร์เซโลนา เปิดสนามกัมนอว์เอาชนะแชมป์เก่า อัตเลติโกเดมาดริด 3-1 ต่อมา ในวันที่ 8 กุมภาพันธ์ ค.ศ. 2015 ซัวเรซ ได้ทำประตูที่ 3 ในลาลิกา ในนัดที่ บาร์เซโลนา เอาชนะ อัตเลติกเดบิลบาโอ ที่ซานมาเมส 5-2 ต่อมา ในวันที่ 15 กุมภาพันธ์ ค.ศ. 2015 ซัวเรซ ได้ทำประตูที่ 4 ในลาลิกา ในนัดที่ บาร์เซโลนา เปิดสนามกัมนอว์เอาชนะ เลบันเต 5-0 ต่อมา ในวันที่ 24 กุมภาพันธ์ ค.ศ. 2015 ยูฟ่าแชมเปียนส์ลีก รอบ 16 ทีมสุดท้ายนัดแรก ซัวเรซ ได้ยิง 2 ประตูให้ บาร์เซโลนา เอาชนะ แมนเชสเตอร์ซิตี ที่เอติฮัดสเตเดียม 2-1 ต่อมา ในวันที่ 28 กุมภาพันธ์ ค.ศ. 2015 ซัวเรซ ได้ทำประตูที่ 5 ในลาลิกา ในนัดที่ บาร์เซโลนา เอาชนะ กรานาดา ที่เอสตาดีโอ นวยโบ โลส การ์เมเนส 3-1 ต่อมา ในวันที่ 4 มีนาคม ค.ศ. 2015 โกปาเดลเรย์ รอบรองชนะเลิศ นัดที่ 2 ซัวเรซ ได้ทำประตูที่ 2 ในโกปาเดลเรย์ ในนัดที่ บาร์เซโลนา เอาชนะ บิยาร์เรอัล ที่เอสตาดีโอ เอล มาดรีกัล 3-1 ประตูรวม บาร์เซโลนา เอาชนะ บิยาร์เรอัล 6-2 ช่วยให้ บาร์เซโลนา ผ่านเข้ารอบชิงชนะเลิศของโกปาเดลเรย์ได้สำเร็จ ต่อมา ในวันที่ 8 มีนาคม ค.ศ. 2015 ซัวเรซ ได้ยิง 2 ประตูให้ บาร์เซโลนา เปิดสนามกัมนอว์เอาชนะ ราโยบาเยกาโน 6-1 ต่อมา ในวันที่ 22 มีนาคม ค.ศ. 2015 บาร์เซโลนา เปิดสนามกัมนอว์เจอกับ เรอัลมาดริด คู่ปรับตลอดกาล ในศึกเอลกลาซีโก โดย ซัวเรซ ได้ทำประตูชัยให้ บาร์เซโลนา เอาชนะ เรอัลมาดริด 2-1 ต่อมา ในวันที่ 8 เมษายน ค.ศ. 2015 ซัวเรซ ได้ยิง 2 ประตูให้ บาร์เซโลนา เปิดสนามกัมนอว์เอาชนะ อัลเมริอา 4-0
ในวันที่ 15 เมษายน ค.ศ. 2015 ยูฟ่าแชมเปียนส์ลีก รอบ 8 ทีมสุดท้ายนัดแรก ซัวเรซ ได้ยิง 2 ประตูให้ บาร์เซโลนา เอาชนะ ปารีแซ็ง-แฌร์แม็ง ที่ปาร์กเดแพร็งส์ 3-1 ต่อมา ในวันที่ 18 เมษายน ค.ศ. 2015 ซัวเรซ ได้ทำประตูที่ 11 ในลาลิกา ในนัดที่ บาร์เซโลนา เปิดสนามกัมนอว์เอาชนะ บาเลนเซีย 2-0 ต่อมา ในวันที่ 28 เมษายน ค.ศ. 2015 ซัวเรซ ได้ยิง 2 ประตูให้ บาร์เซโลนา เปิดสนามกัมนอว์เอาชนะ เฆตาเฟ 6-0 ต่อมา ในวันที่ 2 พฤษภาคม ค.ศ. 2015 ซัวเรซได้ทำแฮตทริกครั้งแรกของเขาให้กับบาร์เซโลนา ในนัดที่บาร์เซโลนาเอาชนะกอร์โดบา 8-0 ต่อมา ในวันที่ 6 มิถุนายน ค.ศ. 2015 ยูฟ่าแชมเปียนส์ลีก นัดชิงชนะเลิศ 2015 บาร์เซโลนา เจอกับ ยูเวนตุส ที่สนามโอลึมเพียชตาดิโยน ในเบอร์ลิน ประเทศเยอรมนี ซัวเรซ ทำประตูที่ 7 ในยูฟ่าแชมเปียนส์ลีก ช่วยให้ บาร์เซโลนา เอาชนะ ยูเวนตุส 3-1 คว้าแชมป์ยูฟ่าแชมเปียนส์ลีก สมัยที่ 5 มาครอง พาทีมคว้าทริปเปิลแชมป์ได้สำเร็จ จบฤดูกาล 3 ประสาน MSN (เมสซี่, ซัวเรซ และ เนย์มาร์) ยิงประตูรวมทั้งหมด 122 ประตู ทำลายสถิติ 118 ประตูของ เรอัลมาดริด (คริสเตียโน โรนัลโด, กอนซาโล อีกวาอิน และ การีม แบนเซมา ในฤดูกาล 2011-12)